19 Kajeno, re na le mabaka a mangata a ho tšepa likhopotso tsa Jehova tse fumanoang Lentsoeng la hae le sa foseng, Bibele. (Bala Joshua 23:14.) Ka har’a eona, re fumana histori ea kamoo Molimo a ileng a sebelisana le batho ba sa phethahalang kateng ka lilemo tse likete. Litlaleho tsena li ile tsa ngoloa hore li re tsoele molemo. (Bar. 15:4; 1 Bakor. 10:11) Re bone ha boprofeta ba Bibele bo phethahala. Boprofeta bo ka tšoantšoa le likhopotso tse boletsoeng esale pele. Ka mohlala, batho ba limilione ba phallela borapeling bo hloekileng ba Jehova, joalokaha ho ile ha profetoa hore ho tla etsahala “karolong e qetellang ea matsatsi.” (Esa. 2:2, 3) Maemo a ntseng a mpefala le ho feta a lefatše le ’ona a phethahatsa boprofeta ba Bibele. Ho feta moo, joalokaha ho boletsoe, ho pharalla ha mosebetsi oa ho bolela ho etsoang lefatšeng lohle ho phethahatsa mantsoe a Jesu ka ho toba.—Mat. 24:14.